### Beslutning

Emilie Lind, Edith Lauridsen, Kjeld Holm, Morten Laursen og Kenn Vestergaard kunne tiltræde indstillingen i overensstemmelse med Magistratens anbefaling.

 Morten Simonsen tog forbehold med henblik på en nærmere drøftelse i byrådsgruppen.

 Henry Schou var forhindret i at deltage i udvalgets behandling af sagen.

Orientering til [adresse] om årsrapport 2016 og Budget 2018 for Østjyllands Brandvæsen I/S.

### Resumé

Østjyllands Brandvæsen har, jf. selskabets vedtægt, fremsendt materiale vedr. regnskab 2016 og budget 2018 til byrådets orientering.

 Selskabet har i 2016 udarbejdet Plan for Østjyllands Brandvæsen. Den fastlægger den risikobaserede dimensionering af beredskabet. Planen forudsætter fysisk sammenflytning på en ny hovedlokalitet. Der arbejdes fortsat med en placering på [adresse]Selskabet har endvidere arbejdet med at sikre de effektiviseringer, der er indlagt i budgetteringen.

 Selskabet har haft et mindreforbrug i forhold til det budgetterede, på 20,8 mio. kr. (drift og anlæg). Det forklares med udskydelse af investeringer til 2017.

 Teknik og Miljø har tidligere oplyst, at der er ubalance mellem de afsatte midler på området og det bidrag, [adresse] skal betale til selskabet. Dette forventes afklaret senest i forbindelse med selskabets budget 2019. Medio 2018 fremsendes en orientering til byrådet herom.

 Teknik og Miljø har herudover ikke bemærkninger til det fremsendte.

### Indstilling

At 1)      Aarhus Byråd tager det fremsendte materiale vedr. Østjyllands Brandvæsen I/S regnskab 2016 og budget 2018 til efterretning.

### Sagens forløb

23-08-2017 Borgmesterens Afdeling påtegning
 Fremsendes til Magistraten. Borgmesterens Afdeling har ingen bemærkninger til indstillingen.
 28-08-2017 Magistraten
Fremsendes til [adresse] med bemærkning, at Magistraten i mødet den 28. august 2017 anbefaler, at byrådet tiltræder Magistratsafdelingen for Teknik og Miljøs indstilling af 14. august 2017.

 Rådmand Sten Mikkelsen deltog ikke i sagens behandling.
 13-09-2017 [adresse]
Fremsendes til Teknisk Udvalg til behandling i henhold til beslutning i byrådets møde den 13.september 2017.
 02-10-2017 Teknisk Udvalg
Emilie Lind, Edith Lauridsen, Kjeld Holm, Morten Laursen og Kenn Vestergaard kunne tiltræde indstillingen i overensstemmelse med Magistratens anbefaling.

 Morten Simonsen tog forbehold med henblik på en nærmere drøftelse i byrådsgruppen.

 Henry Schou var forhindret i at deltage i udvalgets behandling af sagen.
 11-10-2017 [adresse]
Beslutning ikke frigivet